钦定古今图书集成/明伦汇编/氏族典/第204卷 > 高怿
## 钦定古今图书集成/明伦汇编/氏族典/第204卷 > 高怿

按《宋史高怿传》：“怿字文悦，荆南高李兴四世孙。幼孤，
养于外家。十三岁能属文，通经史百家之书。闻种放
隐终南山，乃筑室豹林谷，从放受业，与同时张荛、许
勃，号南山三友。会诏举沉沦草泽，知长安，寇准闻其
名，荐之，辞不赴。景祐中，录国初侯王后，怿推其弟忻
得官。及范雍建京兆府学，召怿讲授，诸生席间常数”
十百人。杜衍尝请赐“处士”号，乃命为大理评事，怿固
辞。仁宗嘉其守，号“安素处士。”嘉祐中，就除光禄寺丞，
复固辞。梦道士持素书聘为白鹿洞主，卒。有韩退者，
稷山人，亦师事种放，母死，负土成坟，徒跣终丧，去隐
嵩山。吴遵路、石延年论其高节，诏赐粟帛，号安逸处
士，以寿终。